Vejret er for tiden velegnet til at sidde udenfor i. Men en familie på Fischersgade i Løgstør skal først ud og finde sig nogle nye havemøbler, inden det kan lade sig gøre. Nogen forelskede sig nemlig i dem, de havde og stjal dem?

Det var et bord, en bænk og to stole i mærket Trip Trap, der forsvandt fra familiens have mellem den 7. og 8. maj. Og som om det ikke var nok, tog tyvene også nogle havefigurer og en markedsparasol, oplyser Nordjyllands Politi i Løgstør. Har nogen set de hvide havemøbler, havefigurerne og markedsparasollen har Nordjyllands Politi telfon 114.